Ásgeir Haraldsson, prófessor í barnalækningum segir að það hefði verið ákjósanlegra að bólusetja 12-15 ára börn áður en skólarnir byrja. Þau hafa verið boðuð sama dag og skólastarf á að hefjast.
Um 260 börn yngri en sautján ára eru núna smituð á landinu. Áformað er að bólusetja 12-15 ára börn 23 og 24 ágúst í Laugardalshöll. Formleg boð verða ekki send heldur eru foreldrar beðnir um að fylgja skipulagi sem hefur verið birt á vef heilsugæslunnar þar sem börnum er úthlutaður tími eftir því hvenær á árinu þau eru fædd. Foreldrar veita samþykki með því að mæta með börnunum og sitja við hlið barnanna í bólusetningunni. Börnin eru boðuð sama dag og skólastarf á að hefjast í flestum grunnskólum landsins. Eins og fram hefur komið tekur nokkrar vikur fyrir bólusetningarnar að virka.
Það hefði verið áskjósanlegt að gera þetta fyrr, áður en skólastarf fer af stað, en þetta er betra en ekki, ég held þetta sé bara ágætis ráðstöfun að gera þetta sem fyrst.
Ásgeir mælir ekki með bólusetningum barna sem eru yngri en 12 ára vegna þess að það hefur ekki verið rannsakað nóg. En rannsóknir sem liggi fyrir á bólusetningum barna eldri en 12 ára líti vel út, lítið sé um aukaverkanir og ónæmissvörum barnanna sé góð.
Þá benda niðurstöður rannsóknar sem Ásgeir gerði ásamt kollegum sínum til þess að foreldrar hérlendis séu jákvæðir gagnvart bólusetningum.
En afhverju er mikilvægt að bólusetja börn?
Í fyrsta lagi má segja að börn eigi rétt á þessari vernd gegn kórónaveirunni eins og aðrir. Þó að þau veikist ekki hastarlega þá geta þau borið veiruna í aðra. sem er auðvitað líka slæmt Í þriðja lagi er mjög mikilvægt að halda skólastarfi áfram, við viljum að unglingarnir okkar geti verið í skóla, félagsstarfi og hanga með vinum sínume ins og unglingar eiga að gera frekar en að vera í sóttkví.
Stjórnvöld hafa sagt að þau ætli að halda skólunum opnum sama hvað, er það ekki erfitt ef börn eru ekki bólusett?
Jú það gæti verið þrautin þyngri bæði gagnvart börnunum sjálfum og starfsmönnum skólanna, ef upp koma smit með reglulegu millibili. Það er einfaldara og auðveldara ef bólusetning barna er útbreidd.
Barnalæknir segir að það gæti verið þrautin þyngri að halda skólastarfi opnu ef bólusetningar verða ekki útbreiddar meðal barna. Tólf til fimmtán ára börn mega mæta bólusetningu í Laugardalshöll sama dag og skólar eiga að byrja